JMART วิ่งแรง 6% ลุ้นไตรมาส 2 กำไรทะลุ 200 ลบ. โบรกฯ มองผลงานโตยาว
JMART วิ่งแรง 6% ราคาแตะ 36.25 ลบ. ด้วยมูลค่าซื้อขาย 464.47 ลบ. ลุ้นไตรมาส 2/64 กำไรทะลุ 200 ลบ.  โบรกฯ มองผลงานโตยาว
JMART วิ่งแรง 6% ราคาแตะ 36.25 ลบ. ด้วยมูลค่าซื้อขาย 464.47 ลบ. ลุ้นไตรมาส 2/64 กำไรทะลุ 200 ลบ.  โบรกฯ มองผลงานโตยาว
14 ก.ค. 2564

ผู้สื่อข่าวรายงานว่า ราคาหุ้น บริษัท เจ มาร์ท จำกัด (มหาชน) หรือ JMART ล่าสุด ณ เวลา 11.21 น. อยู่ที่ 36.25 บาท บวก 2 บาท หรือ 5.84% สูงสุดที่ 36.50 บาท ต่ำสุดที่ 34.75 บาท ด้วยมูลค่าซื้อขาย 464.47 ล้านบาท

โดยบล.เคจีไอ (ประเทศไทย) ระบุในบทวิเคราะห์ (12 ก.ค.) ว่า คาดกำไรของ JMART ในไตรมาส 2/2564 จะอยู่ที่ 249 ล้านบาท ลดลง 25% เมื่อเทียบจากไตรมาสก่อน แต่เพิ่มขึ้น 55% เมื่อเทียบจากปีก่อน เพื่อสะท้อนถึงผลประกอบการจากธุรกิจหลักของบริษัทหลักที่เข้าไปลงทุน (JMT, SINGER และบริษัทลูกอื่นๆ) โดยบริษทจะรับรู้ส่วนแบ่งกำไรจากบริษัทลูกลดลงเหลือ 49% (จากเดิม 97% ในไตรมาส 1/2564) และเปลี่ยนการบันทึกบัญชีเป็นรับรู้กำไรตามสัดสวนการถือหุ้นไตรมาส 2/2564
สำหรับในระยะต่อไปคาดว่ากำไรของบริษัทจะขึ้นกับ JMT เป็นหลัก โดยกำไรของ JMT ที่ลดลงทุกๆ 10% จะทำให้กำไรของ JMART ลดลงประมาณ 11% อย่างไรก็ตามภาพแนวโน้มระยะยาวของบริษัทยังคงแข็งแกร่ง ราคาหุ้นที่ปรับลดลงจึงเป็นโอกาสในการซื้อ โดยยังคงราคาเป้าหมายปี 2564 ไว้ที่ 51 บาท อิง P/E ที่ 31 เท่า